
До
									Председателя на
							         	 	ОбС – КИРКОВО 


Д О К Л А Д Н А   З А П И С К А

от Шинаси Мехмед Сюлейман – Кмет на Община Кирково
 
 
         ОТНОСНО:  Проект на Наредба за реда и условията за извършване на строителни и  монтажни работи, свързани с разкопаване на територията на община Кирково. 

            Уважаеми господин Председател,
             Уважаеми общински съветници,

        Предлагам на Вашето внимание докладна записка  за разглеждане на настоящата Наредба за реда и условията за извършване на строителни и монтажни работи, свързани с разкопаване на територията на община Кирково приведена е  в съответствие със забележките на комисията и с действащите към настоящия момент нормативни актове.
      МОТИВИ към Наредба за реда и условията за извършване на строителни и монтажни работи, свързани с разкопаване на територията на община Кирково.
I. Причини, които налагат приемането на Наредба за реда и условията за извършване на строителни и монтажни работи, свързани с разкопаване на територията на община Кирково:
     С  тази Наредба се определят условията и реда за извършване на строителни и монтажни работи (СМР) по смисъла на § 5, т. 40 от Закона за устройство на територията, свързани с разкопаване на улични и тротоарни настилки, вътрешно-селищни пространства, общински и полски пътища, озеленени и залесени площи на територията на  община Кирково, както и конкретните правомощия на Кмета на общината и органите на общинска администрация, свързани със съгласуването, координацията и контрола на дейностите по нея.
      При разработването на проекта на Наредба са спазени принципите на необходимост, обоснованост, предвидимост, откритост, съгласуваност, пропорционалност и стабилност:
Принцип на необходимост – Наредбата за реда и условията за извършване на строителни и монтажни работи, свързани с разкопаване на терени на територията на община Кирково, указва правомощията и конкретните задължения на участниците в инвестиционния процес по изграждане и поддържане на общинската инфраструктура в добро състояние, отговорно и бързо отстраняване на възникналите повреди.
Принцип на обоснованост – Съгласно чл. 71 от Закона за устройство на територията, общината осигурява необходимата съгласуваност при полагане и изграждане на отделните подземни улични мрежи и съоръжения и координира подземното и надземното улично строителство. Предлагат се мерки за осигуряване на качествено и своевременно възстановяване на увредените терени и контрол за изпълнението на условията по чл. 72 и 74 от  Закона за устройство на територията
Принципите на предвидимост и откритост са спазени – Проектът за наредба с мотивите за приемането му ще бъде публикуван на интернет – страницата на община Кирково за предложения и становища, съгласно чл. 26, ал. 3 от Закона за нормативните актове.
Принцип на съгласуваност – Проектът на наредба и мотивите, чрез интернет страницата на Община Кирково, публично  ще са предоставени на заинтересованите лица, като направените в хода на обсъждането предложения ще бъдат взети предвид.
Принцип на пропорционалност и стабилност – Проектът на Наредба за реда и условията за извършване на строителни и монтажни работи, свързани с разкопаване на територията на община Кирково, прецизира разпоредби от действащата нормативна уредба с местно и национално приложение. Контролът по прилагане на  изискванията на Наредбата  ще се извършва от специалисти в Община Кирково.
II. Цел на Наредбата.
Целта на Наредбата е да се регламентират взаимоотношенията между Община, Възложители и Изпълнители на строителни и монтажни работи, свързани с разкопаване на улични и тротоарни настилки, вътрешно-селищни пространства, общински и полски пътища, озеленени и залесени площи на територията на Община Кирково при ново строителство и/или ремонт и/или реконструкция и/или присъединяване.
III. Финансови средства, необходими за прилагането на Наредбата.
Не се очаква разходване на финансови средства, свързани с прилагането на новата Наредба за реда и условията за извършване на строителни и монтажни работи, свързани с разкопаване на територията на Община Кирково.
IV. Очаквани резултати.
Прилагането на  Наредба за реда и условията за извършване на строителни и монтажни работи, свързани с разкопаване на територията на община Кирково ще бъде показател, че общината стриктно спазва създадените и утвърдени от  Общинския  съвет  правила  и  норми  по отношение  извършването на дейности  свързани с разкопаване на улични и тротоарни настилки, вътрешно-селищни пространства, общински и полски пътища, озеленени и залесени площи на територията на Община Кирково при ново строителство и/или ремонт и/или реконструкция и/или присъединяване.



V. Анализ за съответствие с правото на Европейския съюз.
Предлаганата Наредба за реда и условията за извършване на строителни и монтажни работи, свързани с разкопаване на територията на община Кирково е в съответствие с нормативните актове от по-висока степен.
Тенденциите  в местното самоуправление  и  местната  администрация  са най- концентрирано изразени в Европейската Харта за местното самоуправление. Тази харта  е документа,  подчертаващ  необходимостта  от  отчитането в правните  актове  на всички особености на местните структури с оглед задоволяването на потребностите на населението по места  чрез ефективно местно самоуправление. Доколкото настоящият проект  на  Наредба  е  с  предмет  на  подзаконов нормативен  акт, който подлежи  на издаване на основание чл. 21, ал. 1, т. 13 и ал. 2 от Закона за местното самоуправление и местната администрация от Общински съвет като орган на местното самоуправление, то приложими са разпоредбите на Европейската Харта за местно самоуправление. 
         Във връзка с гореизложеното предлагам Общински съвет – Кирково да вземе следното
                                    										 									 ПРОЕКТО 
                                                      Р Е Ш Е Н И Е:
          На основание чл.21,  ал.2 от ЗМСМА и §5, т.40 от Закона за устройство на територията, Общински съвет  - Кирково: 
1. ПРИЕМА Наредба за реда и условията за извършване на строителни и монтажни работи, свързани с разкопаване на територията на община Кирково.
2. Упълномощава Кмета на Общината да извърши всички последващи от Решението действия.
    Приложение:  Проект на Наредба за реда и условията за извършване на строителни и монтажни работи, свързани с разкопаване на територията на община Кирково.

                                   КМЕТ НА ОБЩИНА КИРКОВО: __________________
    									   (Шинаси Сюлейман) 

                   Ресорен Зам.Кмет _________________		               			
                                                      (Т. Хадживейсал)

